ความปลอดภัยในการลงทุน DeFi มีอะไรบ้าง
การลงทุนใน DeFi นั้นมีความปลอดภัยจาก Smart Contract ซึ่งมันคือโค้ดและเงื่อนไขที่ทำงานอยู่บน Blockchain เพราะฉะนั้นความปลอดภัยของมันคือโค้ดและโปรแกรมที่อยู่บน Blockchain เช่น Smart Contract ที่ระบุเงื่อนไขไว้เเล้วว่าคนที่ถือ Private Key เท่านั้นจะโอนเงินออกจาก Smart Contract นี้ไปได้ มันก็จะเป็นอย่างนั้นเสมอไป ซึ่งบางที Smart Contract อาจจะกำหนดเงื่อนไขที่ซับซ้อนกว่านั้น แต่เงินก็จะทำตามเงื่อนไขที่ตั้งไว้เท่านั้น และไม่มีใครถอนเงินได้แม้แต่ผู้สร้างระบบก็ตาม

แต่ข้อเสียของมันคือ หากเป็นปัญหาใด ๆ ที่เกิดจากผู้ใช้งานทำผิดพลาดเอง มันก็ไม่มีทางย้อนกลับหรือเรียกร้องอะไรจากใครได้ เพราะโปรแกรมนั้นได้ทำตามเงื่อนไขที่ระบุไว้ เช่น จะโอนเงิน แต่ดันใส่ค่าธรรมเนียมกับเงินสลับกัน เงินก็ไปแล้วไปลับเพราะโปรแกรมเข้าใจว่าตั้งใจแบบนั้น หรือในบางกรณีก็เกิดจากความผิดพลาดเช่นกัน เพราะแม้ผู้พัฒนาจะไม่ได้ตั้งใจที่จะทำให้โปรแกรมที่เขียนไปนั้นมีข้อผิดพลาด แต่ก็มีโอกาสนั้นที่สามารถเกิดได้เช่นกัน เช่น กรณี Balancer โดน Hack จาก Deflation Token ซึ่งนักพัฒนาไม่ได้คาดไว้ หรือ การที่ MakerDao ขาย Ethereum ผิดพลาดจากการที่ Price Feed นั้นดักจับไม่ทันทำให้เกิดหนี้เสียขึ้นในระบบ สิ่งเหล่านี้ก็เป็นสิ่งที่สามารถเกิดขึ้นได้ แต่โดยทั่วไปหากเล่น DeFi แพลตฟอร์มที่มีความน่าเชื่อถือและมีการใช้งานมานานปัญหาเหล่านี้จะเกิดขึ้นยากมาก

การโดนหลอกแบบ Phising เป็นกรณีที่เกิดขึ้นบ่อยที่สุด เช่น การสร้างหน้าเว็บไซต์ปลอม และหลอกให้คนกรอกข้อมูล Seed word หรือ Private Key การโดน Malware ที่เปลี่ยน Adress ปลายทาง ซึ่งนั่นเป็นสิ่งสำคัญที่ต้องระวังเพราะเงินอาจจะหายจำนวนทั้งหมดเลยก็เป็นได้

สรุป หากลงทุนใน DeFi แบบที่ถูกต้องคุณจะมีความเสี่ยงที่เงินอาจจะเสียได้จากความผิดพลาดที่ไม่ได้ตั้งใจของผู้พัฒนา แต่จะไม่มีกรณีที่นักพัฒนาตั้งใจขโมยเงินหนีเพราะ Smart contract ไม่อนุญาตให้ทำแบบนั้นได้นั่นเอง
เทคโนโลยีทางการเงิน & การเงินดิจิทัล